પ્રતીકાત્મક તસવીર

એક તરફ કૉંગ્રેસ આ આખી પ્રક્રિયાને પોતાના ઉમેદવારો અને પોતાની વિરૂદ્ધની કામગીરી માની રહી છે તો બીજી બાજુ ભાજપ તેને પોતની આગોતરી જીત સમાન માને છે, જ્યારે વિવિધ નિષ્ણાતો આ આખી પ્રક્રિયાને લોકશાહીવિરોધી માની રહ્યા છે. 

લગભગ 200 વૉર્ડમાં મતદારોને મત આપવાની તક નહીં?

પ્રતીકાત્મક તસવીર

ગુજરાતની સ્થાનિકસ્વરાજની ચૂંટણીઓ હાથ ધરાઈ રહી છે, ત્યારે ગુજરાતના ચૂંટણી ઇતિહાસમાં નોંધવા જેવી બાબત છે કે આશરે 200 જેટલા વૉર્ડમાં લોકો પોતાનો મત આપવા નહીં જાય, કારણ કે આ વૉર્ડમાં ચૂંટણી પહેલાં જ અનેક ઉમેદવારોને બિનહરીફ જાહેર કરી દેવામાં આવ્યા છે. આ બિનહરીફ ઉમેદવારોને ઇલેક્શન કમિશને વિજેતા જાહેર કરી દીધા છે. 

અનેક નગરપાલિકાઓ, તાલુકા પંચાયતો, મહાનગરપાલિકાઓ અને જિલ્લા પંચાયતોમાં આવા ઉમેદવારો જોવા મળ્યા છે કે જેમનું ઉમેદવારીપત્ર કોઈક કારણોસર રદ થયું હોય, પરંતુ ઘણાં એવા ઉમેદવારો પણ છે, કે જેમણે પોતાનું ઉમેદવારી છેલ્લી ઘડીએ પાછો ખેંચી લીધી હોય. 

હાલમાં જ વડોદરા ખાતેની એક જાહેરસભામાં ભાજપના પ્રદેશ પ્રમુખ સી. આર. પાટીલે કહ્યું હતું કે, ભારતીય જનતા પાર્ટીના ઉમેદવારો, ચૂંટણી પહેલાં જ 219 જેટલી સીટો... બીજા 4000 અક્ષરો માટે લેખ ચાલુ રાખો:
પર જીતી ચૂક્યા છે. તેમણે પોતાના વકતવ્યમાં દાવો કર્યો હતો કે, ભાજપે જિલ્લા પંચાયતની 24 સીટો, તાલુકા પંચાયતની 110 સીટો, મ્યુનિસિપાલિટીની 85 સીટો જીતી લીધી છે. 

તેમણે એ પણ ક્હ્યું હતું કે કડી મ્યુનિસિપાલિટીની 36માંથી 26 સીટો ભાજપે જીતી લીધી છે અને ઉના મ્યુનિસિપાલિટીની 36માંથી 21 સીટો જીતી લીધી છે. 

ઉમેદવારો બિનહરીફ કેવી રીતે થાય છે?

પ્રતીકાત્મક તસવીર

કોઈ પણ ચૂંટણી થાય તો તેમાં ઉમેદવારોએ એક ચોક્કસ પ્રક્રિયામાંથી પસાર થવું પડે છે, અને રાજ્યના ચૂંટણીપંચનાં નીતિ-નીયમો પ્રમાણે ફૉર્મ ભરવાનું હોય છે, અને તેમાં યોગ્ય દસ્તાવેજોનું બીડાણ કરવાનું હોય છે. 

ચૂંટણી લડવા ઇચ્છતા હોય તેવા ઉમેદવારો આ ફૉર્મ ભરીને તેમાંની તમામ વિગતો સારી રીતે ચકાસીને, જોઈતા ડૉક્યુમેન્ટ બીડાણ કરીને ચૂંટણી અધિકારીને સુપરત કરતા હોય છે, અને તે ફૉર્મની ચકાસણી થતી હોય છે. 

આ ચકાસણી દરમિયાન અમુક નાના-મોટા ફેરફાર કરવા માટેની તકો પણ ચૂંટણીઅધિકારી ઉમેદવારને 24 કલાક સુધી આપતા હોય છે. 

ચકાસણીની પ્રક્રિયા વિશે બીબીસી ગુજરાતી સાથે વાત કરતાં નાયબ ચૂંટણી કમિશનર, કે. એન. ચાવડાએ જણાવ્યું કે, રાજ્ય ચૂંટણીપંચના રિટર્નિંગ ઑફિસર ફૉર્મની ચકાસણી કરતા હોય છે, અને ફૉર્મ પાછાં ખેંચવાનાં હોય તે દિવસના ૩ વાગ્યા સુધી જેટલા ઉમેદવારોનાં ફૉર્મ તમામ ધારાધોરણો પ્રમાણે યોગ્ય હોય તેવાં ફૉર્મને જ સ્વીકારીને ઉમેદવારી જાહેર કરવામાં આવે છે. 

મોદી સરકારના નિર્યણથી તમારા હાથમાં આવતો પગાર ઘટી જશે?

આ યાદી પ્રમાણે જ ઉમેદવારો નક્કી થતા હોય છે અને ત્યાર બાદ યોગ્ય ઠરેલા ઉમેદવારોને એક ક્રમાંક આપવામાં આવે છે.  

જોકે આ વખતની ચૂંટણીમાં જોવા મળ્યું હતું કે અમુક ઉમેદવારી ઘરમાં ટૉઇલેટ ન હોવાને કારણે પણ રદ થઈ છે. અમદાવાદની જિલ્લા પંચાયતની સીંગરવા સીટ પરથી ચૂંટણી લડવા માટે ફૉર્મ ભરનાર કોંગ્રેસનાં ઉમેદવાર ક્રિના પટેલનું ફૉર્મ એટલા માટે રદ થઈ ગયું હતું, કારણ કે તેમણે સીંગરવાના જે ઘરે પોતાનું સરનામું જાહેર કર્યું હતું તે ઘરમાં ટૉઇલેટની સગવડ ન હતી. 

તેમના હરીફ ભાજપના ઉમેદવારોએ આની જાણ રિટર્નિંગ ઑફિસરને કરી તો તેમની ઉમેદવારી રદ કરી દેવામાં આવી હતી. 

જોકે આ આવો એક જ કિસ્સો છે, બાકી અનેક સ્થળોએ ઉમેદવારોએ પોતે અંતિમ દિવસે ફૉર્મ પરત લઈ લીધાં હતાં, જેમાંથી ઘણા કૉંગ્રેસ પાર્ટીના ઉમેદવારો હતા.

શું કહેવું છે કાયદાકીય નિષ્ણાતોનું?

આ વિશે બીબીસી ગુજરાતીએ ધારાશાસ્ત્રી કે.આર. કોષ્ટી સાથે વાત કરી તો તેમણે...